Årets verk (Norsk Komponistforening)

Årets verk er en musikkpris som ble innstiftet av TONO og blir delt ut av Norsk Komponistforening. Prisen ble første gang delt ut i 1965 og ble i første omgang delt ut årlig fram til og med 1996. Prisen ble gjeninnført i 2022. Den skal premiere de beste verkene innen samtidsmusikk og klassisk musikk, og skal deles ut til verk «som fortjener å løftes frem for sine særskilte kvaliteter, signert komponister som arbeider med lyd og musikk som kunstform».

Fram til og med 1979 ble det delt ut én pris hvert år. Mellom 1980 til 1996 ble det delt ut priser i ulike klasser, og antallet priser varierte mellom to og tre. Etter gjeninnføringen av prisen i 2022, deles det ut tre likeverdige priser. Komponistforeningens musikkfaglige utvalg (MU) nominerer fra de foreslåtte verkene. En internasjonal jury, oppnevnt av styret, velger deretter prismottakere og utformer en skriftlig begrunnelse for valg av vinnerverk. Hver prismottaker få en plakett og et stipend på 50 000 kroner. Verkene som blir nominert skal være urframført eller offentliggjort i løpet av de tre foregående kalenderårene, dvs. for utdelingen i 2022, var verkene fra årene 2019 til 2021.

I 1998 ble årets verk erstattet av opphavsmannsprisen Edvard-prisen som er et samarbeid mellom Norsk Komponistforening, NOPA og TONO. Siden 2022 deles både Edvard-prisen og årets verk.

En musikkpris som var forbeholdt populærmusikk, også med tittelen Årets verk, ble i de samme årene delt ut av NOPA, norsk forening for komponister og tekstforfattere.

Vinnere

Vinner 1965-1996

Vinnere siden 2022

Referanser

Eksterne lenker 
 Norsk Komponistforening, historikk
 Norsk Komponistforening, Årets verk  

Norske musikkpriser
Etableringer i 1965